Lahustuv kohv

Lahustuv kohv (inglise keeles "instant coffee") on kohvijoogipulber, mis on saadud pruulitud kohvioast. Seda nimetatakse ka kohvikristalliks ja kohvipulbriks. Lahustuv kohv võimaldab valmistada kiiresti kuuma kohvi, lisades kristallidele või pulbrile kuuma vee ja segades. Lahustuv kohv on kaubanduslikult valmistatud kas külmkuivatamise või pihustuskuivatamise teel. 
Positiivsed küljed lahustuva kohvi valmistamisel on kiirus (kohv lahustub kuumas vees kiiresti), ubadest või jahvatud kohvist kergem kaal ja väiksem maht (valmistada saab sama palju jooki) ning pikk säilivusaeg. Lahustuv kohv võib rikneda, kui seda ei hoita kuivas kohas. Lahustuva kohvi valmistamiseks ja joomiseks kasutatud nõusid on lihtne pesta, kuna puudub kohvipaks.
Ajalugu.
Lahustuva kohvi leiutas ja patenteeris 1899. aastal David Strang (patent nr 3518). Lahustuva kohvi leiutajaks on peetud ka Chicagos töötanud Jaapani teadlast Satory Katot (Satori Kato), kes püüdis 1901. aastal leiutist patenteerida.
Suurbritannia teadusajakiri New Scientist väidab, et lahustuv kohv töötati välja armee tellimusel. 
1903. aastal leiutas Ludwig Roselius Saksamaal kofeiinitustamise protsessi. 
1906. aastal leiutas inglise keemik George Constant Washington, kes elas Guatemalas, esimese hulgitootmiseks sobiva lahustuva kohvi. 
1909. aastal toodi turule Red E kohv – esimene kaubanduslikult toodetud kohv.
1938. aastal tuli turule Nescafé lahustuv kohv, mille tootmisel kasutati põhjalikumat puhastusprotsessi. Toode sai pärast teist maailmasõda USAs kiiresti kõige populaarsemaks kohvibrändiks ning levis seejärel üle maailma.
Tootmine.
Kohvi valmistatakse röstitud kohviubadest, mida jahvatatakse ja töödeldakse kuuma veega. Seejärel kasutatakse selle kontsentreeritud joogi kuivatamiseks erinevaid viise:
Külmutatud kohviekstrakti kristallid dehüdreeritakse sublimatsiooni teel vaakumis. See protsess säilitab parima koostisosade ekstrakti, kuid kuna protsess nõuab väga palju energiat, on külmkuivatatud kohv kallim kui teist tüüpi kohv.
Kohvitõmmis pihustub kuuma õhu voolus, kuivab ja muutub pulbriks.
Granuleeritud või aglomeeritud kohv saadakse pihustuskuivatamisega lehtede agregatsioonil. Agregatsiooniprotsessis on kohvipulbris näha graanuleid.
Koostis.
Kofeiinisisaldus lahustuvas kohvis on tavaliselt väiksem kui keedetud kohvis. Uuringus, milles võrreldi kodus valmistatud kohvijookidest võetud proove, leiti, et tavalise kofeiiniga kohv sisaldab kofeiini keskmiselt 66 mg tassi kohta (vahemik 29–117 mg ühe tassi kohta), kui tassi keskmine suurus on 225 ml (võimalik kõikumine 170–285 ml) ja kofeiini kontsentratsioon 328 ug/ml (võimalik kõikumine 102–559 μg/ml). Võrdluseks: tilguti või kohvimasinatega valmistatud kohvi keskmine kofeiinisisaldus oli 112 mg ja keskmine kontsentratsioon 621 μg/ml. 
Antioksüdantide ja polüfenoolide sisaldus 180 ml lahustuvas kohvis on ligikaudu 320 mg, võrreldes keedetud purukohviga, mille puhul on samas koguses joogis antiosküdantide ja polüfenoolide sisaldus umbes 400 mg.
Terviseriskid.
Imendumishäire.
Lahustuv kohv vähendab raua imendumist soolestikus rohkem kui masina- või filterkannukohv. Ühe uurimuse kohaselt, kus tass kohvi joodi koos toiduga, vähenes toitainete imendumine soolestikus 5,88–0,97%, samas kui filtrikohvis vähenes see ainult 1,64%. Samuti leiti, et kui kohvi kangust kahekordistati, siis raua imendumine soolestikus vähenes 0,53%. Leiti, et kui tarbida kohvi üks tund enne söömist, ei mõjuta see raua imendumist peaaegu üldse, võrreldes sellega, kui kohvi tarvitada koos toiduga või pärast söömist.
Kantserogeensus.
Võrreldes tavalise kohviga, suurendab lahustuv kohv naistel tunduvalt põievähi tekkimise riski, vähemal määral võib see suurendada põievähi riski ka meestel. Praegused uuringud näitavad, et tarbitud kohvi koguste ja põievähi riski suurenemise vahel seost ei ole. Varasemates uuringutes võisid põievähi tekkimise riski suurendada teised, tundmatud tegurid. 
FDA uuringu järgi on pruulitud kohvis akrüülamiidi 3–7 ppb (ingl "parts per billion") , mis on väiksem kui tavalises kohvis, st 6–13 ppb. Kui vaadata kohvi tahkisena, siis kohvi kristallides on akrüülamiidi sisaldus 172–539 ng/g (nanogrammi grammi kohta), samas kui tavalise kohvipaksu akrüülamiidi sisaldus on 45–374 ng/g.